สิ่งที่ควรทำสำหรับการออมในหุ้น
การออมเพียงการเอาเงินฝากธนาคารกินดอก เห็นจะไม่เพียงพอเสียแล้ว เพราะภาวะดอกเบี้ยในปัจจุบันนี้น้อยนิดเสียเหลือเกิน
19 ก.ย. 2560

การออมเพียงการเอาเงินฝากธนาคารกินดอก เห็นจะไม่เพียงพอเสียแล้ว เพราะภาวะดอกเบี้ยในปัจจุบันนี้น้อยนิดเสียเหลือเกิน อีกทั้งยังไม่ทันอัตราเงินเฟ้ออีกด้วย หากทางเลือกอื่นๆ ก็ยังพอมี เช่น การซื้อพันธบัตร กองทุนต่างๆ ซึ่งการออมด้วยหุ้น ก็เป็นอีกทางเลือกหนึ่งที่พอทำได้หลายท่านอาจมีคำถามดังๆ ว่า แล้วตลาดหุ้นที่มีภาวะผันผวนรุนแรงแบบนี้จะดีจริงหรือ ต้องบอกว่าการเล่นหุ้นกับการออมด้วยหุ้นนั้นแตกต่างกัน การเล่นหุ้นส่วนใหญ่ คือ การเล่นแบบเก็งกำไร เข้าเร็ว คือถือสัก 3-4 วัน จนถึงแค่สัปดาห์เดียวก็ขายออก หากได้กำไรสัก 10-15% ก็พอแล้ว แต่ถ้าสนใจวิธีออมในหุ้นที่ซื้อแล้วถือให้นานที่สุด อย่างน้อยเป็น 10 ปี แล้วรอรับปันผล เป็น Passive Income ภาววิทย์ กลิ่นประทุม นักลงทุนชื่อดัง เจ้าของงานเขียนเรื่องการออมหุ้นหลายเล่ม แนะนำ 10 ข้อควรรู้เอาไว้ดังนี้1.ออมในหุ้นเลือกหุ้นพื้นฐานดีเท่านั้น เพราะคนส่วนใหญ่ชอบซื้อหุ้นปั่นเก็งกำไร พอติดดอย ก็จะมาออม มันไม่ใช่ละ แต่ถ้าเลือกหุ้นปัจจัยพื้นฐานดีมีความมั่นคง ราคาหุ้นอาจจะไม่ขึ้นหวือหวาแต่ก็ขึ้นชนะอัตราดอกเบี้ยเงินฝากประจำและยังได้ปันผลปีละ 1-2 ครั้งอีกด้วย2.หุ้นที่เลือกออมต้องมีปันผลที่รับได้ แล้วปันผลจะเพิ่มขึ้นเรื่อยๆ เพราะคนส่วนใหญ่ที่ซื้อหุ้นดี แต่ซื้อแพง เช่น P/E, P/BV สูงมาก เลยทำให้ได้รับปันผลต่ำมาก นั่นมันไม่ใช่จังหวะซื้อ แต่เป็นจังหวะเล่นสั้น เราจึงควรเลือกซื้อที่มีค่าพี/อีต่ำ ซึ่งหาข้อมูลอ่านได้ไม่ยากหรือถามกับมาร์เก็ตติ้งของหลักทรัพย์ที่คุณใช้เขาจะมีคำตอบให้คุณ3.คุณต้องอ่านมูลค่าหุ้นเป็น พยายามหาข้อมูลเพิ่มเติม ที่มีคำว่า P/E, P/BV, Dividend Yield คุณต้องเข้าใจ ถ้าไม่เข้าใจ แปลว่าคุณต้องศึกษาเพิ่มก่อนที่จะเริ่มออมในหุ้น ข้อมูลเหล่านี้หาได้ไม่ยาก เว็บไซต์ของตลาดหลักทรัพย์มีให้เข้าไปเลือกหาอ่านหรือเปิดอบรมฟรีบ่อยมาก4.ต้องซื้อหุ้นออมในภาวะที่หุ้นอยู่ในช่วงข่าวร้าย ยิ่งร้ายยิ่งดี แปลว่าออมหุ้นเป็น วิธีการลงทุนที่สวนกับคนส่วนใหญ่ในตลาด ทุกครั้งที่ตลาดหุ้นลงแรงๆ มันคือโอกาสไม่ใช่วิกฤต ซื้อตอนมีข่าวร้ายขายตอนมีข่าวดี ซื้อตอนหุ้นตก ขายตอนหุ้นขึ้น เพราะการออมหุ้น คือ การถือหุ้นแบบระยะยาว ถ้าหุ้นมีปัจจัยพื้นฐานดีลงแล้วก็ต้องขึ้นอย่างแน่นอน5.การออมหุ้นห้ามซื้อหุ้นตัวเดียว ต้องออมอย่างน้อย 5-10 ตัว มิเช่นนั้นมันจะเสี่ยงไม่ต่างจากการพนัน ยกเว้นคุณจะมั่นใจเพราะศึกษางบการเงิน ดูกราฟต่างๆ แล้วมั่นใจหุ้นตัวไหนมากค่อยให้น้ำหนักกับหุ้นตัวนั้นมากเป็นพิเศษ แต่การออมหุ้นยาวๆ ควรมีหุ้นในพอร์ตอย่างน้อย 5 ตัว6.ต้องมีวินัยสูง และเชื่อมั่นในสิ่งที่ทำ คุณจะเจอบททดสอบมากมาย คนรอบข้างจะบอกว่าสิ่งที่คุณทำมันไม่ได้เรื่อง หรือบางครั้งช่วงที่คุณซื้อหุ้นออม คุณอาจจะขาดทุนในช่วงแรกๆ จนคุณหวั่นไหว ถ้าเลือกหุ้นปัจจัยพื้นฐานดีแล้วคุณจะไม่ผิดหวังส่วนใหญ่มักจะจบสวย7.เวลาจะเป็นเครื่องพิสูจน์การออมในหุ้น ยิ่งนานยิ่งรวย และรวยในอัตราเร่งขึ้นเรื่อยๆ พร้อมปันผลที่เพิ่มสูงขึ้นเรื่อยๆ สำหรับหุ้นปัจจัยพื้นฐานดี8.ต้องเข้าใจเป้าหมายการออมในหุ้น เพื่อให้เรามี Passive Income จากปันผลหุ้นที่เลี้ยงเราชั่วชีวิต เพราะไม่ใช่การเก็งกำไรที่ต้องมานั่งซื้อๆ ขายๆ ถ้าจะเก็งกำไรก็เปิดพอร์ตหุ้นแยกอีกอัน แยกให้ชัดอย่ามั่ว!!9.คุณไม่ควรเปรียบเทียบความรวยกับใคร เพราะการออมในหุ้น พอร์ตจะแกว่งขึ้นลงตลอดเวลา เราต้องเข้าใจว่า อันนี้เงินทำงานให้เรา ไม่ใช่เราต้องไปทำงานให้เงิน10.เมื่อคุณทำสำเร็จให้สอนเรื่องนี้ต่อไปให้คนอื่น เพราะในโลกนี้มีคนเพียง 2 ประเภทเท่านั้น คือ หนึ่ง คนที่ต้องทำงานเพื่อเงิน ไม่ว่าจะหาเงินได้เยอะแค่ไหน ถ้าหยุดทำจะเริ่มซวย กับสอง คนที่เงินทำงานให้เขา ก็คนที่ลงทุนเป็น ซึ่งออมในหุ้นก็เป็นเพียงหนึ่งวิธีที่ทำให้คนมากมายในโลกสามารถอยู่เหนือเงิน เป็นนายเงิน ยิ่งแก่ยิ่งรวย หยุดทำงานก็มีปันผลเลี้ยงไปชั่วชีวิต